1' 



som formentlig havde sat dem i Verden *). At det skulde være 

 en Art af Slægten Corynactis, paa hviken hun havde anstillet 

 sine Iagttagelser — en Aktinie-Slægt, der danner en Art Over- 

 gang ikke alene til de sammensatte Aktinier, men ogsaa til de 

 med Koralstok udstyrede Stjernekoraller — er mindre sandsynligt, 

 da de i alle andre Henseender saa aldeles lignede Caryophyllierne, 

 og de optraadte kort efter at disse havde udkastet deres Yngel 

 af Æg og fimrende Fostre. Dette Spørgsmaal er i øvrigt her 

 mindre vigtigt, da det, som her interessereros, er den frivillige 

 Deling (paa langs), som indtraadte hos hine aktinieagtige Dyr, 

 da de vare et halvt Aar gamle, og gjentog sig saa ofte hos 

 dem og deres Afkom (Delings-Aktinierne), at deres Antal paa 

 denne Maade var vokset i Løbet af to Aar til 278! Den begyndte 

 med en saadan Udspiling af Munden, at Dyret næsten blev til 

 en blot og bar Ring, der paa to Steder endog udspiledes til en 

 tynd Traad, og var egenlig en Firdeling, d. v. s. det delte sig 

 midt over, og hver Halvdel rullede sig langsomt sammen paa 

 en saadan Maade, at der blev to ud deraf, et større og et 

 mindre, altsaa 4 i alt; strax efter Delingen var Munden excen- 

 trisk, men den rykkede efterhaanden ind i sin rette Plads, alt 

 som der udvikledes nye Fangarme. Søgte man at standse 

 denne tilsyneladende ubegrændsede Opløsningsproces ved at 

 hæmme deres frie Udvikling, f. Ex. ved at putte Smaastene ned 

 om dem, havde dette kun til Følge, at der dannedes 2 eller 3, 

 hvor der normalt skulde være dannet 4. Efter at et halvt Aar 

 var forløbet paa denne Maade, begyndte der al optræde Knop- 

 skydning ved Siden af Selvdelingen; Knopperne optraadte dog 

 kun enkeltvis, og de udviklede sig altid fra Fodskiven; det synes 



*) Man maaUe da .antage, at der hos denne Koral (og det vilde saa vel 

 gjælde om mange andre enlige Koraller?) fandt et Generations- 

 skifte Sted, saaledes at de første ukjønnede, sig frivilligt delende Genera- 

 tioner ikke afsatte faste Kalkdele i deres Basis, hvilket forst blev Til- 

 fældet med de senere kjønnede Generationer. Noget saadant er imidlertid 

 ingensinde iagttaget og kan ingenlunde siges at ligge indenfor Sandsyn- 

 lighedens Grændser. 



